L 242/14 Den Europæiske Unions Tidende 15.9.2009 KOMMISSIONENS DIREKTIV 2009/122/EF af 14. september 2009 om ændring af bilag II til Europa-Parlamentets og Rådets direktiv 96/73/EF om visse metoder til kvantitativ analyse af binære tekstilfiberblandinger med henblik på tilpasning til den tekniske udvikling (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 96/73/EF af 16. december 1996 om visse metoder til kvantitativ analyse af binære tekstilfiberblandinger (?), særlig artikel 5, og ud fra følgende betragtninger: (1) — I henhold til Europa-Parlamentets og Rådets direktiv 2008/121/EF af 14. januar 2009 om betegnelser for tekstilprodukter (?) etiketteres tekstilprodukter for at angive deres fiberblanding, og produkternes overensstem- melse med angivelserne på etiketten kontrolleres ved analyse. (2) — Direktiv 96/73/EF indeholder bestemmelser om ensartede metoder til kvantitativ analyse af binære tekstilfiberblan- dinger. (3) — På baggrund af de seneste resultater fra en teknisk arbejdsgruppe blev direktiv 2008/121/EF tilpasset til den tekniske udvikling ved at tilføje fibren melamin til listen over fibre i bilag I og V til nævnte direktiv. (4) — Derfor er det nødvendigt at definere ensartede undersø- gelsesmetoder for melamin. (5) — Direktiv 96/73/EF bør derfor ændres i overensstemmelse hermed. (6) — Foranstaltningerne i dette direktiv er i overensstemmelse med udtalelse fra Udvalget for Direktiverne om Beteg- nelser for og Mærkning af Tekstilprodukter — (1) EFT L 32 af 3.2.1997, s. 1. (?) EUT L 19 af 23.1.2009, s. 29. UDSTEDT FØLGENDE DIREKTIV: Artikel 1 Bilag II til direktiv 96/73/EF ændres i overensstemmelse med bilaget til dette direktiv. Artikel 2 Gennemførelse 1. — Medlemsstaterne sætter de nødvendige love og administra- tive bestemmelser i kraft for at efterkomme dette direktiv senest den 15. september 2010. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv. Når medlemsstaterne vedtager disse bestemmelser, skal de inde- holde en henvisning til nærværende direktiv, eller de skal ved offentliggørelsen ledsages af en sådan henvisning. Medlemssta- terne fastlægger reglerne for denne henvisning. 2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af nærværende direktiv. Artikel 3 Dette direktiv træder i kraft på tyvendedagen efter offentliggø- relsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 14. september 2009. På Kommissionens vegne Giinter VERHEUGEN Næstformand